runetrust/blame-folketinget-dk huggingface dataset:
Morten Helveg Petersen (RV), 2003-11-20:
Men pointen er, at forsvarsministeren og justitsministeren allerede i dag har ret vidtgående beføjelser til at skride ind over for ulovligheder, som er konstateret på Christiania, og man kan vel sige, at en lovændring vel ikke er relevant, før de beføjelser konstateres som værende utilstrækkelige til løsning af problemer derude.
Ole Sohn (SF), 2010-12-15:
Men jeg vil gerne anerkende, at Kristendemokraterne gjorde en god indsats for efterskolerne og højskolerne – og det vil jeg meget gerne kvittere for – og jeg håber, at det opvejer de negative virkninger, det har for Udkantsdanmark, at man med den samme finanslov, som hr. Per Ørum Jørgensen så også støtter, foretager store nedskæringer på VUC-centrene og lignende, hvilket også er med til at hæmme mulighederne for folk, der vil uddanne sig i Udkantsdanmark.
Pelle Dragsted (EL), 2019-02-19:
Ja, for det lidt pudsige er jo, i hvert fald hvis Forbrugerombudsmanden ikke tager fejl, og det tvivler jeg på at han gør, at så er der sådan set ikke noget til hinder for at lægge tilsynet ind under Finanstilsynet, men samtidig opretholde de rettigheder og muligheder, som Forbrugerombudsmanden har i dag.
Kaare Dybvad Bek (S), 2023-03-15:
Jeg vil også gerne sige, som jeg har sagt før til Dansk Folkepartis ordfører, at jeg er enig i det, Marie Krarup, tror jeg det var, som var medlem af Dansk Folkeparti på det tidspunkt, sagde om, at nogle gange tager det 5 minutter at integrere sig i Danmark.
Anders Fogh Rasmussen (V), 2008-06-11:
Jeg tror egentlig, at det billede, der er tegnet her med en opposition til venstre, der synes, vi skærer ned, og hr. Anders Samuelsen, der synes, at der sker for lidt, alt taget i betragtning måske netop giver billedet af en regering, der har fundet den rigtige balance. Jeg skal i øvrigt gratulere hr. Anders Samuelsen med at have fundet en fast platform og et stærkt ståsted.
Lene Espersen (KF), 2003-02-25:
Hr. Martin Lidegaard kan gå tilbage og se alt, hvad der er foregået i forbindelse med finansloven, hvis hr. Martin Lidegaard er forvirret over det. Med hensyn til signalet om motorvejsforslaget mener jeg, der blev sendt et godt og et stærkt signal med L 2. Der er nemlig to hovedsynspunkter.
Simon Kollerup (S), 2021-03-12:
Det er jo et lovforslag, der har til formål at understøtte, at der fortsat kan være sponsorindtægter til dansk idræts- og foreningsliv på trods af forbuddet i markedsføringsloven mod markedsføring af forbrugslånsvirksomheder og kreditaftaler til forbrugere i forbindelse med markedsføring af spil eller spiludbydere.
Mette Thiesen (DF), 2024-10-10:
Det her er jo noget, som kommer til at besværliggøre livet for rigtig, rigtig mange, der bor i inde i byerne, og jeg undrer mig rigtig meget over, at Venstre i den grad, kan man sige, bare rækker fanden en lillefinger og så nok finder ud af, at så tager han hele hånden.
Sophie Løhde (V), 2013-12-13:
Vi syntes, det var et meget symbolpolitisk forslag, der jo samtidig var med til at mistænkeliggøre samtlige landets læger og andre på et for mig at se temmelig usagligt grundlag, som om man som læge bare per definition sidder og udskriver medicin på bekostning af sine patienters helbred for at kunne tilgodese nogle temmelig teoretiske muligheder for at kunne påvirke aktiekurser.
Jann Sjursen (KRF), 2002-05-30:
Derfor vil jeg ikke stille mig tilfreds med, at den konservative ordfører her i dag, fru Pia Christmas-Møller, siger, at vi må se på det i forhold til en ny forligsperiode, når den tid kommer, fordi man netop, som fru Pia Christmas-Møller erkender, må indrømme, at overarbejdspuklen ikke bliver mindre i den kommende tid, men tværtimod bliver større.
Per Clausen (EL), 2006-01-24:
Mener hr. Steen Gade ikke, at det er fornuftigt på den ene side at sige, at der skal åbnes til de vestlige landes markeder for ulandene, men at det på den anden side må være rimeligt, at ulandene har mulighed for at forsvare landbrugsproduktion og industriproduktion imod meget store og meget stærke multinationale koncerner?
Mariann Fischer Boel (V), 2004-04-28:
Det er min klare opfattelse, at de regler, de muligheder, som den bekendtgørelse giver, i hvert fald meget langt hen ad vejen imødekommer de ønsker, som herboende grønlændere har haft med hensyn til muligheden for at holde deres traditioner i hævd også på det fødevaremæssige område.
Maja Panduro (S), 2014-06-10:
Til gengæld lever jeg i en verden, hvor man kun kan bruge pengene én gang, og når det kommer til, at man skal eksperimentere eller gamble med, om vi har råd til en ordentlig sundhedsbehandling, om vi har råd til at tage os ordentligt af vores børn, så er jeg bare ikke sådan rigtig eventyrlysten.
Finn Sørensen (EL), 2017-05-11:
Vi har haft den her debat i meget, meget lang tid, faktisk flere år, og i hvert fald også i forbindelse med vedtagelsen af den gældende lov på det her område, hvor alle de her kritikpunkter og betænkeligheder er blevet fremført, og alligevel har man stadig væk ikke nogen konkrete ideer til, hvordan man vil forbedre vilkårene for de mange, mange tusind mennesker, vi taler om.
Karina Lorentzen Dehnhardt (SF), 2010-01-28:
Det her handler om, at vi som samfund gerne vil modtage den indsatte igen, og vi har alle sammen en samfundsmæssig interesse i, at det sker på så fornuftige vilkår som overhovedet muligt, så det sikres, at vedkommende ikke laver kriminalitet bagefter, og det gør vedkommende bl.a. ikke, hvis vedkommende følger uddannelses- og behandlingsplaner osv.
Morten Dahlin (V), 2023-05-31:
Og så vil jeg fortælle min datter om, at vi har et fantastisk velfærdssamfund, men at vi er udfordret af manglen på arbejdskraft, og at vi mangler nogle dygtige smede, nogle ingeniører, nogle tømrere, nogle elektrikere, nogle social- og sundhedsassistenter, nogle sygeplejersker, nogle læger og nogle folkeskolelærere.
Eyvind Vesselbo (V), 2008-04-01:
Er det sådan, at SF har tænkt sig at sige, at man ikke længere vil have kommuner i fremtiden, fordi de åbenbart ikke kan klare de ting, der er lagt ud til dem i det kommunale selvstyre - altså fordi fru Ida Auken og alle dem, der stemmer for det her, mener, at det ikke er noget, kommunerne selv kan klare?
Pia Kristensen (DF), 2007-01-25:
Jeg må altså om det her lovforslag om, hvorvidt vi skal åbne op for flere muligheder og mere frit valg på plejeboligområdet, sige, at jeg tror, at det er ideologisk begrundet for Socialdemokraterne, at de ikke ønsker private leverandører, og at de ikke ønsker nogen uden for den kommunale boligforsyning.
Aase D. Madsen (DF), 1998-10-07:
Ministeren har lagt det såkaldte vindmøllecirkulære ned i skuffen, og jeg vil gerne bede ministeren om at tage det op igen af følgende grunde: Der hersker i øjeblikket helt kaotiske tilstande på planlægningsområdet ude i kommunerne, og det er kommet så langt, at jeg er i besiddelse af en henvendelse fra en vindmøllefabrikant, oven i købet Danmarks største vindmøllefabrikant, til en kommune i anledning af et kommuneplantillæg, hvori det bl.a. hedder: »Jeg vil gerne gøre opmærksom på, at opstilling af privatejede vindmøller indbringer kommunen for hver vindmølle mellem 700.000 kr. og 900.000 kr. hvert år uden modydelser til børnepasning m.v.«
Mattias Tesfaye (S), 2015-12-10:
Jeg ønsker ikke, at der er nogen, der skal trænge illegalt ind i Danmark, og hvis Tyskland havde været et sted med usikre forhold, og hvis det havde været et land, hvor folk blev jagtet rundt, som de bliver i Syrien, så ville jeg heller ikke synes, at vi kunne indføre et transportøransvar fra Tyskland til Danmark.
Lene Espersen (KF), 2000-12-13:
, da et sådant forslag har nøje sammenhæng med andre forslag, f.eks. afskaffelsen af fradragsretten for faglige kontingenter til fagforeninger og arbejdsgiverforeninger. På sundhedsområdet ønskede vi en opfølgning af de gode aftaler, vi i de sidste år har indgået med regeringen på kræftområdet.
Kirsten Brosbøl (S), 2015-05-13:
Der er jeg også parat til at indgå i drøftelser med Folketingets partier om, om der på baggrund af det her forslag eller det forslag, vi skal behandle lige om lidt, kunne være en interesse for, at vi i fællesskab får formuleret, hvad det er for nogle analyser, vi vil lave, og at vi så, når de analyser er lavet i 2016, sætter os sammen og drøfter, hvordan vi så vil bruge den viden, vi får frem i de analyser.
Ebbe Kalnæs (CD), 1998-11-18:
Og det er klart, at jagt og de mange anskydninger er et problem, men konsekvensen af at gå imod jagt i almindelighed tror jeg vil være, at vi også på en række andre områder, når vi har noget så bredt og kulturbetinget, kommer ud i et samfund, vi egentlig ikke bryder os om.
Colette L. Brix (DF), 2009-05-29:
Grunden til, at vi stadig synes, det er så vigtigt, at der stadig er en form for betaling for et anpartsselskab, er, at vi jo alle sammen godt ved, at der er mange, der misforstår og tror, at man kan tørre et selskab, hvis man lukker det, af på andre, og det er jo faktisk også sådan det er, fordi det er et offentligt selskab.
Karen Hækkerup (S), 2012-04-17:
Vi sætter rammerne for, hvad det er, vi gerne vil have undersøgt, og så laver vi en tidsramme, der gør, at vi kan få nogle svar leveret hurtigt, sådan at vi bliver klædt på til at kunne tage en bedre og mere kvalificeret debat om, hvordan hjemmeplejen skal være i fremtiden.
Victoria Velasquez (EL), 2024-02-08:
Det er også derfor, at vi foreslår, at det er det, vi skal, særlig i samarbejde med de faglige organisationer og repræsentanterne for dem, der virkelig har en finger på pulsen og ved, hvor det gør ondt, og hvor man bliver presset og ser, at løn, arbejdsvilkår og arbejdsmiljø simpelt hen bliver udsat for stærk social dumping.
Preben Bang Henriksen (V), 2024-02-01:
Jeg bemærker i forslaget, at man eksempelvis – for nu lige at tage et eksempel, for det er jo eksemplificeret i nogen grad – siger, at nu skal det fremover være uden gyldighed at acceptere burka og andre heldækkende beklædningsgenstande på skoler og uddannelsesinstitutioner, på trods af at der er et gældende forbud mod at bære en sådan beklædning.
Jette Gottlieb (EL), 2021-10-14:
Ligesom su'en er en vigtig hjørnesten i forhold til målet om lige adgang til uddannelse uanset størrelsen på pengepungen, er barselsrettigheder også en måde at sikre, at man har gode og trygge rammer, så barnet får trygge opvækstvilkår, uagtet om midlerne er få eller mange derhjemme.
Søren Espersen (DF), 2006-05-18:
Og det, jeg mener er det uansvarlige i Socialdemokraternes indstilling og holdning til det her, er, at de i øvrigt er fuldstændig ligeglade med, hvad der så sker bagefter, at de bare sådan fuldstændig ud i det blå vil trække de danske tropper hjem og sige, at der nok er nogle andre, der fejer op efter os.
Kristian Thulesen Dahl (DF), 2013-05-29:
Jeg vil bare spørge fru Ellen Trane Nørby, om hun kan bekræfte, at det indtil for ganske nylig var sådan, at hvis man opererede med en realvækst i den offentlige økonomi frem til 2020 på 0,8 pct., ville det være lig med nedskæringer i kernevelfærden.
Hans Kristian Skibby (DF), 2012-04-19:
netop i sit høringssvar skriver, at de er bekymrede for de nye administrative byrder, som der lægges over på deres administration, og de er også bekymrede for, om den taxametertilskudsmodel, som så skal ændres, stadig væk vil være en individuel taxametertilskudsbaseret støtte, eller om det vil være noget, hvor man går ind i en mere gennemsnitsbaseret normering i forhold til de enkelte skoler.
Mogens Nørgård Pedersen (KD), 2004-12-09:
Jeg tror, det er omkring 68 mio. kr., og det er faktisk med til at skabe dårligere rammevilkår for erhvervslivet forstået på den måde, at Miljøstyrelsen ikke får midler nok til at godkende bl.a. nye plantebeskyttelsesmidler.
Mogens Jensen (S), 2009-12-01:
Endelig synes jeg, vi får et billede af en kulturminister, som i morgen fremlægger et program, »Kultur for alle«, der handler om, hvordan vi får kultur ud til flere i det her land, og som i hvert fald nu skærer to ordninger væk, som lige præcis har givet den mulighed til specielt børn og unge, og som er noget af det allervigtigste, vi kan gøre i forhold til at opbygge kompetencer og lyst hos mennesker til at benytte sig af kulturtilbuddene.
Kim Andersen (V), 2009-05-07:
Hvis man skulle være så heldig at komme i en regeringsposition, forstår jeg på ordføreren, at man vil føre retspolitik fra regeringsbænkene sammen med VK, som må antages at være i opposition i den situation, og altså skubbe De Radikale, som må anses for at være en regeringspartner i den situation, til side.
Keld Albrechtsen (EL), 2004-11-11:
Det kan ikke undgås, når så mange forskellige partier med så mange holdninger skal blive enige om så meget, men jeg glæder mig trods alt over i dag, at vi er blevet enige om så meget, at vi kan stå her i Folketinget og behandle en sag, der har så stor betydning for dansk energipolitik i fremtiden.
Rune Lund (EL), 2006-04-20:
Jeg kan godt huske, at fru Lone Dybkjær kritiserede oprindelseslandsprincippet, og det var også netop derfor, jeg ved den debat, vi havde i efteråret, stillede spørgsmålet: Hvis ikke det bliver sådan, at der bliver et værtslandsprincip på alle områder, vil Det Radikale Venstre så stemme nej?
Aage Frandsen (SF), 2000-05-11:
Det er blot for at få afklaret det spørgsmål, som blev rejst tidligere af hr. Jens Kirk over for hr. Søren Hansen, om ikke det er korrekt, at Venstre med deltagelse i det medieforlig, som stadig væk gælder, også har sagt ja til, at selv om DR 2 ikke kan ses af alle, så betaler alle alligevel til det.
Rosa Lund (EL), 2012-03-27:
Og så vil jeg bare tilføje, at det jo ikke burde være nogen hemmelighed for nogen, at vi i Enhedslisten ikke alene gerne så, at løngabet mellem mænd og kvinder ikke var så stort, men også, at løngabet mellem dem, som har rigtig mange penge, og dem, som ikke har så mange penge, var mindre.
Tove Fergo (V), 2003-11-27:
kunnet læse følgende i det supplerende regeringsgrundlag: »Den danske folkekirke har en grundlovssikret særstilling, der betyder, at folkekirken understøttes af staten. Regeringen vil ikke ændre ved folkekirkens særstilling og ønsker at fastholde en rummelig folkekirke, der er forankret i de lokale sognemenigheder.«
Villy Søvndal (SF), 1999-03-05:
En anden principiel overvejelse, og det er en langt mere principiel overvejelse, er: I hvor høj grad skal mennesker, der ikke udnytter en offentlig ordning - den socialdemokratiske ordfører, fru Inger Bierbaum, var også inde på det - have en trækningsrettighed i det offentlige f.eks.?
Morten Messerschmidt (DF), 2020-12-10:
Så derfor er det naturligt, eftersom både Venstre og Dansk Folkeparti er repræsenteret i Europa-Parlamentet, at spørge, om hr. Mads Fuglede vil være instrumentel for at bringe eksempelvis hr. Søren Gade og hr. Peter Kofod sammen i et fælles initiativ mellem vore to grupper.
René Christensen (DF), 2018-03-02:
Det er et spørgsmål om at sidde med ved bordet, for man kan godt have rene hænder, når man sidder udenfor og kigger ind og siger, at det, de andre laver, er forkert, men man kan også sidde med ved bordet og sige, at når det nu er, som det er, vil vi også være med til at lave de gode sociale projekter, som der sker med satspuljen.
Mette Thiesen (NB), 2022-06-09:
Mener ministeren reelt set, at det er de unge menneskers ansvar, altså det her med, at når man nu breder problemerne ud på flere gymnasier, så er der flere unge mennesker, der ligesom skal tage det ansvar for årtiers forfejlede udlændingepolitik, altså om ministeren mener, det er fair.
Rune Lund (EL), 2006-09-08:
Vi har det sådan, at der er nødt til at være nogen, som siger sandheden, og sandheden er, at med en ikke afbalanceret resolution får man ikke det nødvendige afsæt for at få en fredelig løsning, ikke bare i forhold til Libanon, men også i forhold til hele Mellemøstkonflikten.
Per Stig Møller (KF), 2002-11-20:
Men når man skal tænke på dansk erhvervsliv, har spørgeren ret i, at dansk erhvervsliv jo har en chance her, hvis alle afbinder, og det vil sige ikke binder modtagerlandene forlods, så vil dansk erhvervsliv jo kunne komme ind på nogle langt, langt større markeder, end de kan i dag.
Kristian Thulesen Dahl (DF), 2008-04-16:
For et af de store problemer, vi har i ældresektoren i forhold til vores ansatte, er, at de bliver nedslidt alt for hurtigt, de får dårlig ryg og lignende, fordi de løfter skævt, og de har i det hele taget ofte et rigtig besværligt arbejdsmiljø, når de hjælper vores ældre medborgere.
Line Barfod (EL), 2003-12-18:
Jeg går ud fra, at hr. Kristian Jensen nu har haft tid til at se på den, og derfor vil jeg gerne høre, om hr. Kristian Jensen er enig med Politiets Efterretningstjeneste i, at den økonomiske politik, der bliver ført i øjeblikket af regeringen og Dansk Folkeparti, hvor man altså laver en øget polarisering, kan føre til, at Danmark oplever en større risiko for at blive terrormål.
Per Clausen (EL), 2010-02-09:
Ministeren praler så meget af sundhedsforsikringerne og det såkaldt frie sygehusvalg, og om de to ting kan man i begge tilfælde sige, at de ikke kan bruges af de svageste – for sundhedsforsikringernes vedkommende af den simple grund, at man ikke har nogen som helst mulighed for at komme i betragtning, hvis man ikke har nogen arbejdsgiver, og med hensyn til det såkaldt frie sygehusvalg handler det om, at man ikke er informeret nok om det, og det handler også om, hvilke ressourcer der skal til, for at man kan rejse hen til det sygehus, man så kunne blive behandlet på.
Morten Bødskov (S), 2013-11-06:
Fru Inger Støjberg skal forstå mine kommentarer og mit svar på det forrige spørgsmål sådan, at debat bestemt er fint, men for ligesom at komme fru Inger Støjberg lidt i møde, så tror jeg trods alt, det er bedst, at vi venter med debatten om det her spørgsmål, til regeringen har fremsat sit lovforslag.
Joachim B. Olsen (LA), 2012-11-06:
Det er godt, at det er blevet belyst af vismændene og DA og andre, at løntilskud i det offentlige har en ringe effekt – i bedste fald har de ingen effekt, i værste fald er de direkte skadelige for de ledige, som kommer i løntilskudsjob, idet det ikke fører til ordinær beskæftigelse, men fører til, at de er ledige i længere tid og dermed mister kompetencer og anciennitet på arbejdsmarkedet og dermed får en lavere livsindkomst.
Jørgen Arbo-Bæhr (EL), 2006-02-24:
Jeg vil så på vegne af Enhedslisten love at blive ved med at skælde ud, hver gang der kommer en ny pakke af lovstramninger, hver gang der er et konkret indhold, som gør det værre at være udlænding i Danmark, så vi i hvert fald får den gode, og man kunne sige pressevenlige konflikt, som der er lagt op til, når der bliver ført udlændingepolitik af det siddende flertal. Når det så er sagt, så vil jeg vende tilbage til virkeligheden, for virkeligheden er jo også, at hver gang der sker stramninger af den danske udlændingepolitik, bringer det nyt ved til det bål, som består i en opsplitning i det danske samfund.
Carsten Bach (LA), 2016-10-13:
Som fru Mette Abildgaard også gjorde opmærksom på lige før, fik fru Mette Abildgaard – vist under åbningsdebatten – et svar fra hr. Simon Emil Ammitzbøll om, at vi i Liberal Alliance ikke nødvendigvis støtter regeringen i dens fremlagte nedskæringer af EUDP-midlerne.
Hans Kristian Skibby (DF), 2021-04-16:
Faktisk gør det jo, som også Venstres ordfører var inde på, at man næsten kunne frygte, at nogle ender med at aflevere færre og mindre bemærkninger i høringssvarene til lovforslagene, der er fremsat, simpelt hen fordi de synes, at det nærmest bliver helt uoverkommeligt.
Jens Vibjerg (V), 2003-11-13:
Det kan være organisationer, der sigter på at løse velfærdsproblemer af helbreds-, forsørgelses- og omsorgsmæssig karakter, og det kan være - det er til fru Pernille Falcon - som besøgsven eller telefonrådgiver, der ikke kræver nogen særlig uddannelse. Hertil kommer, at man kan arbejde i op til 4 timer om ugen med arbejde, der normalt udbydes som lønnet arbejde, dog ikke primær drift og vedligeholdelse.
René Skau Björnsson (S), 2001-03-01:
vil alle og enhver, der flytter til Danmark fra udlandet, og som har en indkomst på minimum 50.900 kr. plus arbejdsmarkedsbidrag om måneden, konsekvent få en lavere beskatning de første 3 år, uanset om der er tale om en fodboldtræner eller en IT-ekspert eller andet. Det er ikke socialdemokratisk politik særligt at tilgodese en bestemt gruppe borgere alene ud fra deres høje løn, heller ikke når det gælder udlændinge, og derfor kan Socialdemokratiet ikke støtte dette forslag.
Jakob Ellemann-Jensen (V), 2018-05-22:
Miljøstyrelsen vurderer, at forholdene i de lande, som de to undersøgelser er gennemført i, ikke er sammenlignelige med danske forhold, og at resultaterne dermed ikke er repræsentative for danske forhold, men at koncentrationerne fundet i begge studier ikke udgør en risiko for forbrugerne eller ville skade bierne.
Henning Grove (KF), 2001-03-13:
Jeg har stor forståelse for, at hr. Ole M. Nielsen er en travlt beskæftiget mand, der har mange ordførerskaber, og jeg har stor forståelse for, at man også her i salen er optaget af at forberede det næste ordførerskab, men det undskylder jo ikke, at man ikke hører efter, hvad der bliver sagt her fra talerstolen.
Keld Albrechtsen (EL), 1999-04-14:
Når man skal bedømme det lovforslag, der ligger her, kunne man jo tage udgangspunkt i, at her er tale om menighedernes egne penge, og at man derfor ikke fra Folketingets side burde gå ind og blande sig i, om de skulle anvendes til f.eks. det formål, som Kristeligt Folkeparti skitserer.
Ole Vagn Christensen (S), 2010-05-25:
Vi er i dag stolte af, når vi taler om vindkraft, at her viste vi, det lille land Danmark, at vi var i stand til at lave et eksportpotentiale. Det er sådan, at indtil 2002 var vi også i stand til ved det testcenter, som blev opbygget i forbindelse med Folkecenteret, nemlig i Nissum Bredning, at fremme 35 projekter i det, man kalder fase 1, dvs. i den der Storm P-konstruktion, men vi var også i stand til, at 12 kunne udvikle sig mere.
Joachim B. Olsen (LA), 2012-06-08:
Når virksomheder ude i den virkelige verden og økonomer, bl.a. DI's direktør, Karsten Dybvad, siger, at størrelsen på den offentlige sektor og skattetrykket hænger som en møllesten om halsen på dansk erhvervsliv, og der så er et parti, der siger, at vi skal have en lidt mindre offentlig sektor, så synes jeg netop, at det i allerhøjeste grad er at forholde sig til virkeligheden – især når det store forbrug er udtryk for et overforbrug, altså at man simpelt hen har brugt for mange penge.
Troels Lund Poulsen (V), 2013-04-11:
Lad mig også i dag slå fast, at vi er trygge ved det arbejde, som både PET og FE udfører, og noterer os jo også samtidig, at både justitsministeren og forsvarsministeren har besvaret en lang række spørgsmål til Folketinget om bl.a. de to tjenester og også hele spørgsmålet omkring anvendelse af droner.
Tom Behnke (KF), 2013-12-03:
Det, vi bør gøre, er jo at sige, at regeringen altså af sig selv burde tage initiativ til på hvert eneste møde, den afholder med sine kollegaer i EU, at rejse det her spørgsmål, rejse spørgsmålet over for de lande, som meget arrogant har meddelt, at de gerne vil være med i aftalen om, at man selvfølgelig tager egne statsborgere hjem til afsoning i eget hjemland.
Anne-Marie Meldgaard (S), 2005-05-12:
Jeg tror, at når vi er færdige med den debat i salen her i dag, vil der i hvert fald være 100 familier rundtomkring i Danmark, som er meget, meget glade over den lønforhøjelse på 1.500 kr. om måneden, som de får med det her forslag, og det er dem vel undt.
Pernille Rosenkrantz-Theil (S), 2015-10-23:
jo beslutte sig for, om han vil eller ikke vil stå på mål for det, som den anden har sagt – det kan jeg sådan set godt forstå hvis man ikke vil. Men ellers synes jeg, det ville klæde fru Pernille Skipper at være til stede i salen, når vi så tager debatten.
Mattias Tesfaye (S), 2019-02-08:
Jeg har godt bemærket, at nogle ønsker at trække alle beslutninger om det her kulturmøde helt ind i Folketingssalen, mens andre ønsker, at forældre og ansatte på de enkelte institutioner altid selv skal beslutte, om der skal gris på gaflen eller ej, uden kommunal politisk indblanding.